নোট সঙ্কটে এখন কৃষকদের হাতে নগদের অভাব। কৃষিকাজে এখনও ৯৯ শতাংশ কাজ হয় নগদের বিনিময়ে। কিন্তু, নোট বাতিলকাণ্ডের জেরে কৃষিকাজ এখন ব্যাহত। এর প্রভাব পড়েছে গমের চাষে। 
কৃষি মন্ত্রকের পেশ করা পরিসংখ্যান বলছে নগদ অর্থ হাতে না থাকায় এবার অধিকাংশ কৃষকই গমের বীজ বপন করতে পারছেন না। অচল নোটকাণ্ডের জেরে কেউই পুরনো টাকা নিতে চাইছে না। গ্রামাঞ্চলে ব্যাঙ্কের সংখ্যা শহরের মতো নয়। তারপরে সর্বত্র এটিএম নেই। সুতরাং, অচল টাকা বদলে নয়া নোট এনে চাষবাসের কাজ শুরু করতে বিলম্ব হচ্ছে। 

গমকে সাধারণ রবি শস্য হিসাবেই গণ্য করা হয়। কৃষি মন্ত্রকের দেওয়া পরিসংখ্যান বলছে, নভেম্বরের ১১ তারিখ পর্যন্তও গম চাষের কাজ গতবারের তুলনায় যথেষ্টই বেশি ছিল। কিন্তু, নোট বাতিলকাণ্ডের সময় যত বেড়েছে ততই কমছে চাষের কাজ। শুক্রবার পর্যন্ত মাত্র ২৪.১ মিলিয়ন হেক্টর জমিতে বিভিন্ন ধরনের রবি শস্য চাষ হয়েছে। এই সংখ্যাটা গতবারের থেকে এখনও পর্যন্ত ১.৬৫ শতাংশ কম। ধান চাষও প্রায় ২.৩ শতাংশ কমেছে। যবের চাষ পড়ে গিয়ে হয়েছে ১১ শতাংশ। যেভাবে ডাল চাষ হচ্ছিল তাতে মনে হচ্ছিল এবার রেকর্ড উৎপাদন হবে। কিন্তু, ডালের উৎপাদন বাড়লেও তা ৪.৬ শতাংশের মধ্যেই থাকবে। এরমধ্যে একটা আশার খবর তৈলবীজের উৎপাদন হেক্টর প্রতি ৭.৪ শতাংশ বৃদ্ধি পেয়েছে।  
আরও পড়ুন
সর্বত্র আর্থিক সংকট। ব্যাঙ্ক থেকে ভুলবশত বেশি টাকা পেয়েও এই ব্যক্তি যা করলেন ...
জানেন এক কেজি আটার দাম কত? নোট-হেনস্থা নিয়ে প্রশ্ন ক্ষুব্ধ হাইকোর্টের
  নভেম্বর মাসেই শেষ হবে গমের চাষ। কিন্তু, দেখা যাচ্ছে গম উৎপাদনে অন্যতম গুরুত্বপূর্ণ রাজ্য পঞ্জাবে এবার ৩.৫ মিলিয়ন হেক্টর জমিতে গম রোপণের লক্ষ্যমাত্রা নেওয়া হয়েছিল। কিন্তু, সেখানে এখনও পর্যন্ত মাত্র ২.৪ মিলিয়ন জমিতে গম চাষ সম্ভব হয়েছে। সবচেয়ে বেশি গম উৎপাদন হয় উত্তর প্রদেশে। সেখানে ৯.৯ মিলিয়ন হেক্টর জমিতে গম চাষের লক্ষ ঠিক করা হয়েছিল। সেখানে ১.৫ মিলিয়ন হেক্টর জমিতে এখনও পর্যন্ত গমের বীজ রোপণ হয়েছে। হরিয়ানাতে এখনও পর্যন্ত মাত্র ৮৫০,০০০ হেক্টর জমিতে গমের বীজ রোপণ করা হয়েছে।